b'\n_START_ARTICLE_\nSvoboda (1896\xe2\x80\x931898)\n_START_PARAGRAPH_\nSvoboda je bil strokovni list slovenskih \xc5\xbeelezni\xc4\x8darjev._NEWLINE_Svoboda je bil socialnodemokratski mese\xc4\x8dnik, prvi strokovni list slovenskih \xc5\xbeelezni\xc4\x8darjev. Izhajal je v letih 1896\xe2\x88\x921898 na Dunaju in Trstu s podnaslovom Glasilo slovenskih prometnih slu\xc5\xbeabnikov in obrtnih delavcev; skupaj s tednikom Delavec (izhajal 1897-1898 v Trstu) je utemeljevala in \xc5\xa1irila program Jugoslovanske socialnodemokratske stranke. Uredniki so bili Jo\xc5\xbee Zavertnik, Ludvik Zadnik in Rok Drofenik. Zaradi velikih stro\xc5\xa1kov in sporov med socialdemokrati so Etbin Kristan, Jo\xc5\xbee Zavertnik in Josip Kopa\xc4\x8d zasnovali svoj program in 1898 nov, modernej\xc5\xa1i \xc4\x8dasopis Rde\xc4\x8di prapor. Svoboda je nato prenehala izhajati.'